Boneeji foti timmugo na?
On jaaban . . .
ohoo na?
aa’a na?
teema na?
NDAA KO BIBEL WI’I
“Allah. . . woostan gonɗi maɓɓe fuu. Walaa maayde, walaa mettamɓeram, walaa bojji, walaa naawɗum ton.”
NDAARE BANA NOY ƊUM WALLATA ON
On keɓan de’itinki fakat ngam Allah jarribataako en bee cakle.
On keɓan Sembiɗinki ngam en paaman yoo Allah ɗon hakkilana en to en ɗon nder bone.
On keɓan fahin Tammunde ngam boneeji pat timman.
EN FOTI NUƊƊINGO FAKAT KO BIBEL WI’ATA NA?
Ohoo, ngam daliilaaji ɗiɗi:
Allah wanyi boneeji e sooynde adilaaku. Nume dow ko Yeehova Allah nanino yaake Isra’iila’en njaarino bone. Bibel wi’i ɗum yurmini mo ngam “ɓillooɓe ɓe e naawnooɓe ɓe.”
—Alkaali’en 2:18, Deftere Allah.
Allah yerdaay ɓillooɓe yimɓe sam. Ngam maajum Bibel wi’i o wanyi “juuɗe dufanɗe ƴiƴam neɗɗo mo walaa aybe.”
—Balndi 6:16, 17.
Allah ɗon hakkilana koomoy fuu. Naa neɗɗo tan “anndi bone mum”. Yeehova boo anndi!
—2 Habaruuji Nyalaaɗe 6:29, 30.
Neeɓataa, bee laamu maako, Yeehova timminan boneeji dow koomoy fuu. (Matta 6:9, 10) To wakkati maajum yotti, o de’itinan yimɓe ɓe ɗon ɗaɓɓita mo bee ɓernde woore.
ƳAMOL NGAM NUMOL
Ngam ɗume Allah acci boneeji?
Bibel ɗon jaabana ƴamol ngol nder ROMA’EN 5:12 e 2 PIYER 3:9.
fuv_Latn fuv_Latn mri_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn sot_Latn fuv_Latn fuv_Latn fuv_Latn fuv_Latn fuv_Latn fuv_Latn